# Αδριανούπολη

### Από τη Βικιπαίδεια, την ελεύθερη εγκυκλοπαίδεια

Για την ομώνυμη επαρχία της Τουρκίας δείτε Επαρχία Αδριανούπολης.

Η Αδριανούπολη (τουρκ.: Edirne, βουλγ.: Одрин) είναι πόλη της δυτικής Τουρκίας, κοντά στα σύνορα με την Ελλάδα και τη Βουλγαρία. Ο πληθυσμός της πόλης είναι 128.400 κάτοικοι.

## [Επεξεργασία] Ιστορία

Εάν και είχε εγκατασταθεί η πόλη από τους Θράκες, στη ρωμαϊκή έγινε κέντρο συγκοινωνιών και εμπορίου, ρόλους που τους κράτησε σε όλη την διάρκεια των αιώνων. Την ίδια εποχή ανακαινίστηκε και εξωραΐστηκε (υδραγωγεία, λουτρά, αγορά κλπ.) με δαπάνες του αυτοκράτορα Αδριανού, που της έδωσε το όνομά του και το οποίο διατήρησε κατά την κατοπινή εποχή, παρ. όλο που κατά τα βυζαντινά χρόνια ξαναπήρε το όνομα Ορεστιάδα. Οι κυριότερες από τις σημαντικές μάχες, που δόθηκαν σ' αυτήν την πόλη, έγιναν το 323 μ.Χ. μεταξύ Μ. Κωνσταντίνου και Λικινίου, το 378 μ.Χ. μεταξύ Ρωμαίων και Γότθων (ονομαστή μάχη όπου έπεσαν 40.000 Ρωμαίοι), το 551 μ.Χ. μεταξύ Σλάβων και Βυζαντινών, το 568 μ.Χ. πολιορκήθηκε από τους Αβάρους. Αδιάφορους δεν άφησε η Αδριανούπολη και τους Βούλγαρους, που προσπάθησαν, αρκετές φορές, να την καταλάβουν με αρκετές επιτυχίες.

Η πόλη ύστερα από πολλές ταλαιπωρίες και επιδρομές που γνώρισε την εποχή των σταυροφοριών έπεσε στα χέρια των Τούρκων το 1352 ή 1353 και το δημοτικό τραγούδι, που δημοσίευσε ο Ν. Πολίτης, πιστεύοντας ότι είναι από τα αρχαιότερα δημοτικά μας και που επιγράφεται Το κούρσος της Αδριανούπολης ίσως αναφέρεται στην άλωση αυτή και τη λεηλασία που ακολούθησε.

Μέχρι το 1453 ήταν πρωτεύουσα του Οθωμανικού κράτους. Από την εποχή αυτή σώζονται διάφορα κτίρια, όπως τεμένη, λουτρά, ανάκτορα, ιδρύματα κ.α. που κτίστηκαν με το υλικό των γκρεμισμένων ρωμαϊκών και βυζαντινών κτιρίων. Οι Τούρκοι ονόμαζαν την Αδριανούπολη Εντρινέ ή Εντιρνέ. Στη διάρκεια της εποχής που αναφερόμαστε ήταν κέντρο ελληνισμού και δεινοπάθησαν πολύ οι κάτοικοι από τους αφεντάδες Τούρκους με την κήρυξη της επανάστασης του 1821.

Γεγονός σημαντικό για την ελληνική ιστορία ήταν η υπογραφή της συνθήκης της Αδριανούπολης το 1829, που έβαλε τέρμα στον ρωσοτουρκικό πόλεμο του 1828- 29, και που με αυτή, για πρώτη φορά οι Τούρκοι αναγνώριζαν την ύπαρξη ελεύθερου ελληνικού κράτους. Στους βαλκανικούς πολέμους (1912- 13) οι Βούλγαροι την κατέλαβαν για λίγο, ενώ από το 1920- 1922 ανήκε στην Ελλάδα και μάλιστα ήταν κέντρο της Γενικής Διοίκησης Θράκης. Με τη μικρασιατική καταστροφή του '22 οι Έλληνες κάτοικοι αναγκάστηκαν να ξεσπιτωθούν, γιατί η Αδριανούπολη έγινε τουρκική.

| Αυτό το άρθρο σχετικά με την Τουρκία χρειάζεται επέκταση. Βοηθήστε τη Βικιπαίδεια επεκτείνοντάς το!.

Ανακτήθηκε από "http://el.wikipedia.org../../../%CE%B1/%CE%B4/%CF%81/%CE%91%CE%B4%CF%81%CE%B9%CE%B1%CE%BD%CE%BF%CF%8D%CF%80%CE%BF%CE%BB%CE%B7.html"

Κατηγορίες: Τουρκία-επέκταση | Πόλεις της Τουρκίας

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Azərbaycan
- Български
- Català
- Česky
- Dansk
- Deutsch
- English
- Español
- Français
- Bahasa Indonesia
- Italiano
- Latina
- Magyar
- Nederlands
- 日本語
- Polski
- Português
- Română
- Русский
- Suomi
- Svenska
- Türkçe